Държавен вестник, бр. 6, 2014 г., стр. 33

БРОЙ  6	
Д Ъ Р Ж А В Е Н  В Е С Т Н И К 	
СТР.  33  
(2) Преди въвеждането на системите в проб-
на или редовна експлоатация настройките на 
режимите на работа и техните приоритети, 
коефициентите на усилване, времеконстантите, 
ограничителите и други параметри се уточняват 
на базата на актуализирани изчисления и се 
съгласуват с оператора на електропреносната 
мрежа.
Чл. 48. Мрежовите оператори и производите-
лите използват стандартни символи за обозна-
чаване на съоръженията.
Чл. 49. (1) Обемът и организацията на ре-
лейните защити на генераторите, повишаващите 
трансформатори, шините и електропроводите 
като минимум трябва да съответстват на изисква-
нията на Наредба № 3 от 2004 г. за устройството 
на електрическите уредби и електропроводните 
линии и с действащи в страната стандарти, на-
редби и правилници.
(2) Настройките по импеданс, ток и време на 
релейните защити, действащи при къси съеди-
нения в електроенергийната система (външни за 
генераторите и повишаващите трансформатори 
в централата), се съгласуват с оператора на 
електропреносната мрежа.
(3) Електрическите съоръжения трябва да 
бъдат защитени от основни и резервни релейни 
защити, действащи независимо.
(4) При електропроводи с напрежение 220 kV и 
по-високо и при междусистемни електропроводи 
се изпълнява организация на релейните защити 
по принципа на „пълно близко резервиране“ 
съгласно Наредба № 3 от 2004 г. за устройството 
на електрическите уредби и електропроводните 
линии. Една от защитите трябва да бъде дис-
танционна.
(5) На електропроводите за присъединяване 
на РУ на централи към мрежи с директно за-
земен звезден център допълнително трябва да 
се предвижда посочна тристъпална максимал-
нотокова земна защита с независимо от тока 
закъснение. На високата страна на повишаващите 
трансформатори се въвежда индивидуална, а при 
необходимост – групова земна защита.
(6) Във всички случаи при основно действие 
на релейните защити (с първа зона, първо стъ-
пало, диференциална защита) електропроводът 
трябва да се изключва за време не по-голямо 
от 150 ms, включително времето на прекъсвача, 
както от страна на централата, така и от страна 
на електроенергийната система.
(7) При присъединяване чрез трансформатор 
и електропровод се препоръчва комбинация 
от надлъжно диференциална и дистанционна 
релейна защита. Първата е основна и защитава 
трансформатора и електропровода, а втората се 
монтира на високата страна на повишаващия 
трансформатор, резервира надлъжно диферен-
циалната защита при къси съединения по елек-
тропровода и осъществява далечно резервиране 
при къси съединения по другите присъединения, 
изходящи от разпределителната уредба, собстве-
ност на оператора на електропреносната мрежа.
(8) При присъединяване чрез електропроводи 
се препоръчва комбинация от две дистанционни 
или комбинация от дистанционна и надлъжно 
диференциална релейна защита на свързващите 
електропроводи. При присъединяване на фото-
волтаични и вятърни електрически централи, 
една от релейните защити на свързващите 
електропроводи задължително трябва да бъде 
надлъжно диференциална.
(9) Комбинацията, типът и функциите на 
релейните защити са предмет на съгласуване 
между централата и оператора на електропре-
носната мрежа.
(10) За осигуряване нормалното функциони-
ране на релейните защити на електропроводите, 
свързващи електроцентралата с електроенергий-
ната система, отговорност носят:
1. от страна на електроцентралата – нейният 
собственик;
2. от страна на ЕЕС – операторът на елек-
тропреносната мрежа.
(11) Сигурността на действие на релейните 
защити не трябва да е по-ниска от 99 %, опреде-
лена като отношение на успешните изключвания 
на прекъсвачите към общия брой на повредите.
(12) Фотоволтаични и вятърни електрически 
централи задължително въвеждат в действие авто-
матика за разпознаване отделянето на централата 
от мрежата (loss of grid protection) и действаща 
на изключване/спиране на генерацията.
Чл. 50. (1) Наличието и видът на АПВ (едно-
фазно, трифазно, контрол на синхронизъм или 
отсъствие на напрежение) за електропроводите, 
свързващи разпределителната уредба при цен-
тралата с ЕЕС, е предмет на съгласуване между 
собственика на разпределителната уредба при 
централата и оператора на електропреносната 
мрежа на базата на проведени изчисления за 
динамична устойчивост.
(2) Конкретните настройки за АПВ се съгла-
суват с оператора на електропреносната мрежа.
Чл. 51. (1) За да не се допусне разширяване на 
смущението при отказ на прекъсвач, участващ 
във връзката между разпределителната уредба 
при централата и електроенергийната система, 
се прилага УРОП за автоматично изключване 
на всички прекъсвачи, съседни на прекъсвача, 
който е отказал да изключи.
(2) Необходимостта от УРОП се уточнява 
съгласувано с оператора на електропреносната 
мрежа на базата на изчисления за устойчивост.
(3) Устройството се организира на принципа 
„УРОП на прекъсвач“.
(4) Монтирането, въвеждането и поддържа-
нето на УРОП е задължение на собственика 
на обекта, в който се въвежда – оператора на 
електропреносната мрежа или електрическата 
централа.
(5) Конкретните настройки и въздействието 
на УРОП се определят съгласувано с оператора 
на електропреносната мрежа.
Чл. 52. (1) Устройствата за пренос на сиг-
нали за ускоряване на релейните защити и за 
дистанционно изключване на прекъсвачи са 
предмет на проект и на съгласуване с оператора 
на електропреносната мрежа.
(2) За електропроводите с напрежение 110 kV 
и по-високо, присъединяващи централата с елек-
троенергийната система, се осигуряват устройства